Diari Oficial de la Generalitat Valenciana


Sumari del DOGV 9721, del 09-11-2023 (2023/10877)

RESOLUCIÓ de 20 d'octubre de 2023, de la Conselleria d'Educació, Universitats i Ocupació, per la qual es concedeix l'actualització i la modificació de l'autorització al centre privat estranger Mammolina Montessori International School de la localitat Paterna-la Canyada.
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9721

Data del DOGV
:   09-11-2023

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2023/10552


Data del document
:   20-10-2023

Organisme emissor
:   Conselleria d'Educació, Universitats i Ocupació

Tipus de document
:   Resolució

Descriptors 

:   * Conselleria d'Educació, Universitats i Ocupació
    * centre d'ensenyament

RESOLUCIÓ de 20 d'octubre de 2023, de la Conselleria d'Educació, Universitats i Ocupació, per la qual es concedeix l'actualització i la modificació de l'autorització al centre privat estranger Mammolina Montessori International School de la localitat Paterna-la Canyada. [2023/10135]  
Antecedents de fet  
  
Primer. Mitjançant Resolució de 5 de juliol de 2022, de la Conselleria d'Educació, Cultura i Esport es va autoritzar al centre docent Mammolina Montessori International School, codi de centre 95989437, de la Canyada-Paterna, la impartició dels següents ensenyaments del sistema educatiu estatunidenc a alumnat espanyol i estranger, fins al 31 d'agost de 2023:  
- Una secció d'Educació Preescolar (Infantil) per a un màxim de 25 escolars de 3 a 6 anys.  
- Una secció d'Educació Elemental (Primària) per a un màxim de 25 escolars de 6 a 12 anys.  
Segon. En data 16 de maig de 2023, la titularitat del centre sol·licita la modificació de l'autorització per augment de llocs escolars i aporta el certificat d'elegibilitat de NEASC, de data 5 de maig de 2023, amb validesa fins al 31 d'agost de 2025, per als ensenyaments del sistema educatiu estatunidenc següents:  
- Una secció d'Educació Preescolar (Infantil) per a un màxim de 25 escolars de 3 a 6 anys.  
- Una secció d'Educació Elemental (Primària) per a un màxim de 50 escolars de 6 a 12 anys.  
Tercer. En data 8 de juny de 2023, la Inspecció d'Educació de la Direcció Territorial d'aquesta Conselleria a València emet informe favorable, d'acord amb el que s'estableix en els articles 11 i 12 del Reial decret 806/1993, de 28 de maig, de règim de centres docents estrangers a Espanya.  
Quart. En data 22 d'agost de 2023, la Unitat Tècnica de Construccions de l'esmentada Direcció Territorial emet informe favorable, d'acord amb l'article 6 del Reial decret 806/1993.  
Cinqué. En data 2 d'octubre de 2023, la Direcció Territorial d'aquesta conselleria a València emet proposta favorable d'acord amb els informes favorables de la Inspecció d'Educació i de la Unitat Tècnica de Construccions de l'esmentada direcció territorial, de dates 8 de juny i 22 d'agost de 2023, respectivament, tots dos de dates anteriors a l'inici del curs acadèmic 2023-2024.  
A aquests antecedents de fets els són aplicables els següents  
  
Fonaments de dret  
Primer. Vista la proposta del director general de Centres Docents i de conformitat amb aquesta, i en l'exercici de les atribucions conferides per l'article 4 del Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació, i en virtut de la delegació establida en la Resolució de 13 d'abril de 2022, l'òrgan competent per a dictar la present resolució és la persona titular de la Secretaria Autonòmica d'Educació.  
  
Segon. Vist que la modificació de l'autorització sol·licitada per la titularitat del centre compleix amb els requisits establits en el Reial decret 806/1993, de 28 de maig, sobre règim de centres docents estrangers a Espanya.  
  
De conformitat amb els antecedents de fet i considerats els fonaments de dret, resolc:  
  
Primer  
Modificar l'autorització del centre docent estranger que a continuació s'indica, ateses les característiques, ensenyaments i capacitat màxima que s'assenyalen:  
  
Codi: 75169860.  
Denominació genèrica del centre: centre docent privat estranger.  
Denominació específica del centre: Mammolina Montessori International School.  
Titularitat: Mammolina Montessori Valencia, SL.  
Domicili: Carrer 608, número 9.  
Localitat: la Canyada-Paterna (46709).  
Província: València.  
  
Ensenyaments i capacitat màxima del sistema educatiu dels Estats Units d'Amèrica per a alumnat espanyol i estranger amb validesa fins al 31 d'agost de 2025, de conformitat amb el certificat d'elegibilitat de NEASC aportat per la titularitat del centre.  
- Una secció d'Educació Preescolar (Infantil) per a un màxim de 25 escolars de 3 a 6 anys.  
- Una secció d'Educació Elemental (Primària) per a un màxim de 50 escolars de 6 a 12 anys.  
  
Segon  
La present resolució tindrà els seus efectes acadèmics fins a la data indicada i està condicionada a l'aportació puntual a aquesta administració, per part de la titularitat del centre, del certificat actualitzat de NEASC abans de la finalització de la seua vigència. En cas contrari, es podrà procedir, d'ofici, a la revocació de l'autorització d'obertura i funcionament.  
Aquesta autorització donarà lloc a les corresponents inscripcions en el Registre de Centres Docents de la Comunitat Valenciana.  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que exhaureix la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte, en el termini d'un mes a comptar des de l'endemà de la notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació.  
Per a les persones interessades que no siguen objecte de notificació, els terminis començaran a comptar des de l'endemà de la publicació en el Diari Oficial de la Generalitat Valenciana.  
  
València, 20 d'octubre de 2023.- El secretari autonòmic d'Educació: Daniel McEvoy Bravo.